OШ “Вера Благојевић“ Бања Ковиљача

Предмет: Географија

Предметни наставник: Божидар Стојановић

**Наставни материјал за месец септембар**

- Математичко-географски положај Србије одређен је координатама: 41○ 51' и 46○ 11' с.г.ш. и 18○ 49'

и 23○ 00' и.г.д.

- Физичко - географски положај Србије је сложен и разноврстан, јер је она истовремено панонска

(средњоевропска), балканска, подунавска и планинска земља.

- Економско – географски Србије је повољан, јер она представља значајну раскрсницу међународних путева у Јогоисточној Европи.

- Површина Србије је 88 361 км2 и број становника око 7 000 000 (без података за Косово и

Метохију).

- Србија се граничи са осам земаља а укупна дужина граница износи 2 358 км.

- Границе Србије нису етничке, јер у суседним државама живе знатан број Срба, а у Србији има припадника неких народа који су нама суседни (Мађари, Румуни,. Бугари, Албанци)

- Површина Војводине је 21 506 км2 и у њеном рељефу истичу се две острвске планине (Фрушка

гора и Вршачке планине), пешчаре, лесне заравни и алувијалне равни.

- Делиблатска пешчара се налази у јужном Банату и највећа је у Европи.

- Војводина је подељена на три мање регионалне целине: Срем, Банат и Бачку

- Јужни обод Панонског басена или Перипанонска Србија представља прелазну област између панонског и планинског дела Србије.

- Планинска област се дели на три мање области: стара Српко-македонска маса и две зоне венчаних планина, западна и источна.

- Српско-македонска маса или средишња зона громадних планина и котлина представља

најстарији део копна у Србији.

- Састављена је од планина које немају одређени правац пружања а између њих су спуштене котлине које су међусобно повезане клисурама.

Провера знања:

1. Којим координатама је одређен математичко-географски положај?

2. Шта одређује физичко-географски положај Србије?

3. Колико износи површина, а колико дужина граница Србије?

4. Са колико земаља се граничи Србија и које су то државе?

5. Да ли су границе Србије етничке?

6. Шта се истиче у рељефу у Војводине?

7. Како је подељена Војводина?

8. Шта је Перипанонска Србија?

9. Како се дели планинска област Србије?

10. Шта представља српско-македонска маса?